《陈弥高惠诗次韵言谢一首》
宋代·王阮

南来日日访人才，始得清诗副所怀。
我计已成桴入浮，君行初似橘逾淮。
十年旅梦思乘兴，千里征尘忽及阶。
见说又为勋业去，独能无意侣洪崖。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。